Kylian o bonahala eka ke mohlankana ea nang le moeta-pele ea nang le hlooho e ntle mahetleng. Ke thabetse hore ntat'ae o na le ponelo-pele ea ho qala ho mo koetlisa ha a le lilemo li tšeletseng. Hona joale mosebetsi oohle o boima o lefa! Morali’abo rōna Efigenia Semente, e leng ’mè oa bana ba bararo ea lulang Namibia, o ile a tobana le teko e matla. Ha a le sepetlele a il’o pepa ngoana oa hae oa boraro, o ile a kula ’me lingaka le beng ka eena bao e seng Lipaki ba ile ba mo batlela lengolo la lekhotla le mo qobellang hore a tšeloe mali. Morali’abo rōna Semente o ile a loana ka thata hore a se ke a tšeloa mali, ’me a nka bohato ba molao e le hore a sireletse tokelo ea hae ea ho ikhethela mokhoa oa phekolo. Ka la 24 June 2015, Lekhotla le Phahameng ka ho Fetisisa la Namibia le ile la emela Morali’abo rōna Semente, la re “motho o na le tokelo e feletseng ea ho ikhethela hore na o batla phekolo ea mofuta ofe, ho sa tsotellehe hore na ke motsoali kapa che.” Morali’abo rōna Semente o re: “Re ile ra hlokomela matla a Jehova ho feta leha e le neng pele. Ho monate ho ba karolo ea mokhatlo oa hae. Ka sebele Jehova oa re tsotella.”